
Es donen detalls més amplis del jaciment del quaternari marí d'Es Copinar (Illes 
Pitiúses, Mediterrània occidental), es descriuen les diferents capes observades, 
l'edat de les mateixes, i els fòssils que s'hi han trobat. 

En un article anterior es donaren unes 
notes Sobre aquest jaciment i el material 
trobat (Gàsser i Ferrer, 1997). Aquestes notes 
no van esser exhaustives i quedava la 
incògnita de l'edat del mateix, s'hi han fet 
noves visites i es pot donar una descripció 
més acurada del mateix. 


Situació geogràfica 
El jaciment d'Es Copinar (31 S CC 


7180) està situat a la zona litoral rocosa entre 
Es Caló des Mort i Ets Arenals, a la part SW 


del promontori de La Mola, prop de l'inici 
del cordó litoral que uneix els dos 
promontoris de Formentera, La Mola i Cap de 
Barbaria; els afloraments s'estenen del Caló 
des Mort fins a perdres sota una plataforma 
d'obra d'un establiment turístic, al 
començament de les platges dels Arenals. 


Descripció i estratigrafia 
Al SE tenim Es Caló des Mort i al 


NW la plataforma citada (Fig. 1); la platja té 
uns 250 m de llargada, i una amplada varia- 

Fig. 1. Visió global del jaciment d'Es Copinar (Formentera) 
Fig. 1. General view of the Es Copinar outcrop (Formentera). 





. Detall del nivell inferior (Eutirrenià) 


E 
tn 


. Detail of the lower level (Euthyrrenian). 


ble entre 5 i 10 m. S'hi veuen sis nivells, 
però. no en tota la llargada. A més des- 
criurem els nivells continentals (4. 5 i 6) ja 
en la vessant de la muntanya. 

El nivell inferior correspon a l'Eutirrenià 
(Fig. 2). És un clap de gresos microcon- 
glomeràtics. grollers. molt cimentats. que 
afloren a partir del NO en un recorregut d'uns 
70 m, amb una potència d'entre 0.75 i 1.5 m 


per damunt del nivell del mar. 
El contingut paleontològic es 
relaciona a la Taula 1. 

2. A un costat del jaciment 
apareix una capa de marès 
calcari de color siena clar d'e- 
dat probablement neotirreniana, 
menys cimentada que l'anterior. 
s'estén a partir del SE uns 150 
m. Aquesta capa té una 
potència màxima d'uns 07 m 
sobre el nivell del mar: per la 
part inferior es perd sota el 
n.d.m.. o bé sota la capa núm. 
3. El contingut paleontològic 
ve detallat a la Taula 2. 

3. Una capa de marès es- 
teril de textura semblant a l'anterior. Cobreix 
la part central del jaciment i molt bona part de 
la vorera del mar. Es considera neotirreniana, 
donat que la segúent capa ha proporcionat 
mol.luses neotirrenians. i no es veu cap 
discordança en la succesió de les mateixes. 

4. Una capa de marès rubificat. poc ci- 
mentada. allunyada de la vorera de la mar 
entre 5 1 10 m. i amb una potència d'uns 0/8 
m. En alguns punts és veu desaparèixer sota 
d'ella les capes 1 i 2. Ha proporcionat en la 
part inferior restes de Glyevmeris violas- 
cescens. 


Z. Gàsser, El jaciment quaternari d'Es Copinar (Formentera) 155 


Taula 1. Mol.luscs del nivell inferior (Eutirrenià) 
Table 1. Mollusca of the lower level (Euty- 
rrhenian) 





Acanthocardia tuberculata (Linné, 1758) 

Arca noae Linné, 1758 

Chamelea gallina (Linné. 1758) 

Glycymeris violascescens (Lamarck, 1818) 

Striarca lactea (Linné, 1767) 

Hinia (Telasco) costulata (Renieri, 1804) 

Angulus sp 

Cerithium (Thericium) vulgatum (Bruguière, 
1792) 

Chauvetia minima Montagu, 1803 

Columbella rustica (Linné, 1767) 

Conus (Lautoconus) mediterraneus Bruguière, 
1789 

Semicassis undulata (Gmelin, 1789) 

Setia (Crisilla) semistriata (Montagu, 1808) 

Thais haemastoma (Linné, 1760) 

Truncatella (Truncatella) 
(Linné, 1767) 

Trunculariopsis trunculus (Linné, 1758) 

(Cabestana) (Linné, 


subcylindrica 


Cymatium 
1767) 

Strombus bubonius Lamarck. 1822 

Conus (Cheliconus) testudinarius Martini, 
1767 


cutaceum 











Taula 2. Mol.luscs presents en la capa de marès 
(probablement neotirreniana) 

Table 2. Mollusca present in the marés layer 
(probably Neotyrrhenian) 





Acanthocardia tuberculata (Linné, 1758) | 
Glycymeris violascescens (Lamarck, 1819) 
Chamelea gallina (Linné. 1758) | 
Anomia ephippium (Linné, 1756) 

Lima (Lima) lima (Linné, 1758) 

Astraea (Bolma) rugosa (Linné, 1767) 
Semicassis undulata (Gmelin, 1989) 

Thais (Stramonita) haemastoma (Linné. 1760) 
Trunculariopsis trunculus (Linné, 1758) 
Trochidae 

Nassarius sp | 








Lithotamnium Sp. | 





5. A continuació una capa de marès cal- 
cari, siena clar, no fossilífera. amb una potència 
d'entre tres i cinc metres, amb una crosta a la 
part superior d'una mitjana de 0/5 m. 

6. A sobre d'ella, uns sis metres enrera. 
comença una duna actual amb escassa 
vegetació que va augmentant amb l'alçària, 
seguint el vessant de La Mola que en aquest 


punt està poblat de vegetació litoral. 





Fig. 3. a) Conus testudinarius. (longitud: 40 mm). b) Srrombus bubonius (67 mm i 80 mm de logitud) 

En la capa núm. 4, a la part SE les 
onades han excavat una petita bauma, 
reomplerta després per material holocènic on 
s'hi han trobat els bivalves Glycymeris 
violacescens i Chamelea gallina. 

S'ha fet una prospecció del terreny als 
costats d'Es Copinar, i també una revisió 
submarina, en tota l'extensió del jaciment. 

En:iuns 250 m en direcció al Ram, tant 
al litoral com sota el niveH de la mar no 
s'observa cap tipus de fòssil. 

Davant el jaciment es veu en algun 
punt que la platja neotirreniana s'endinsa al 
mar, no veient-se els límits, perque on no 
baten les onades el jaciment està recobert per 
diversos organismes: algues, briozous, etc., i 
finalment per sorra. 

Per la part d'Els Arenals s'han seguit 
uns 600 m per la costa i sota el nivell del 
mar. Aquí no s'ha observat cap fòssil. Però 
ran la costa s'han trobat dues petites clapes 
neotirrenianes semblants a la d'Es Copinar, si 
bé sols apareixen Glycymeris, Chamelea i 
Acanthocardia, de dimensions més petites. En 
aquest espai hi ha blocs de marès escampats, 
amb fòssils marins i continentals, citats per 
Gàsser i Ferrer (1997). 

Cymatium cutaceum és una espècie rara 
en el registre fossilífer, únicament s'ha trobat 
a un jaciment Eutirrenià i a un altre 
Neotirrenià de Mallorca (Cuerda, 1987). 

Cal notar que després de cada 
ponentada varia la deposició de sorra de 
damunt la platja i que una vegada es veu un 
lloc i en una altra ocasió el cobreix i en des- 
tapa un altre punt. 

El jaciment que indiquen Butzer i 
Cuerda (1962) i Cuerda (1984; 1989) és difí- 
cil de localitzar, donat que no situa el tall 
estratigràfic: damunt d'un mapa de 
Formentera. Tampoc els mapes existents de 
Pilla de Formentera situen bé el topònim 
Caló des Mort, doncs el posen més al SE del 
lloc on es troba en realitat. 


Conclusions 


Es suposa la formació d'una platja 
durant l'Eutirrenià amb aportacions per les 
onades de mol.luscs morts molt remoguts i 
fragmentats, consolidant-se la platja amb els 
mol.luscs en totes posicions. Aquesta platja en 
el trancurs del temps va poder ser recoberta 
per altres sediments, consolidar-se, sofrir 
erosions i finalment quedar-ne una part que 
més o menys ha arribat fins els nostres dies. 

Durant el Neotirrenià les ones seguiren 
portant sediments, acumulant més sorra i 
mol.luscs formant una nova platja consolidada 
des del costat d'Es Caló des Mort fins arribar 
a trobar l'anterior que possiblement no 
recobrí. 

Una nova duna envaí la platja amb 
nous recobriments i erosions, fins deixar-la en 
l'estat actual. 

En superfície, doncs, a partir d'Es Caló 
des Mort s'observen uns 150 m de marès 
Neotirrenià. A continuació, recobrint trossos 
de l'anterior, uns 100 m de marès estèril no 
datable, i finalment uns 70 m d'Eutirrenià. En 
tot el tram hi ha blocs de marès de les capes 
mencionades, de diverses mides. 

La història es repeteix, ja que 
actualment tota la platja està recoberta de 
mol.luscs actuals. Durant tots aquests cicles, 
sempre l'espècie més abundant, ha sigut el 
bivalve Glycymeris violascescens. 

